DARBA TIESĪBAS

**Metodiskais materiāls**

**Autore: Daiga Laterere  
Kuldīgas Tehnoloģiju un tūrisma tehnikums**

**Kuldīga, pedagogu pieredzes seminārs “Ideju krātuve”  
2025.gada 13.marts.**

1. **Kādas rakstura īpašības un prasmes vajadzīgas, lai kļūtu par ….. ?**

**Kādas rakstura īpašības un kādas prasmes piemīt Tev?**

Savā darba vietā mēs satiekam dažādus cilvēkus, atšķirīgi ir amati un veicamie pienākumi, atšķirīgi ir arī raksturi, ieguvējs ir tas darbinieks, kurš **spēj atrast kopīgu valodu ar ikvienu, gan priekšnieku, kolēģi vai padoto.**

**Sociālās prasmes** ir tās, kas palīdz veidot cieņpilnas un noturīgas attiecības ar apkārtējiem;   
Labas sociālās prasmes var palīdzēt tikt pie kārotā paaugstinājuma un iemantot atzinību kolēģu vidū.

1. **Patstāvīgais darbs: MANA SAPŅU DARBA VIETA**

Izveido vizuālu plakātu (kolāžu, zīmējumu utt.), kurā iekļauta informācija par to, kas Tevi motivē darbam, kādiem apstākļiem būtu jābūt, lai patiktu šajā darba vietā atrasties, lai būtu motivācija strādāt?

**3. Labbūtība darba vietā**

* **Finanšu, materiālā:**atalgojums, materiālie labumi, finanšu pratība.
* **Fiziskā darba vide:**

ergonomika, gaisa kvalitāte, apgaismojums, komforts.

* **Sociālā vide:**

attiecības ar kolēģiem, sadarbība ar vadību, komunikācija, atgriezeniskā saite, atbalsts, caurspīdīgums, piederības izjūta, statuss.

* **Psihoemocionālā**

stresa vadības prasmes, atpūta, jēga/mērķis, vērtību saskaņotība, autonomija, elastība, attīstības iespējas, pozitīvas emocijas.

* **Darbinieku fiziskā veselība**

1. **Lēmuma pieņemšana**Pēc 9.klases ……..pēc 12.klases:

Vidusskola, ģimnāzija, profesionālās izglītības iestādes,  
augstākās izglītības iestādes, papildus mācība (kursi, hobiji, ēnu dienas), darbs.

1. **Darba vietas izvēle un meklējumi**

* Interneta personāla atlases mājaslapas -

(piem., www.cvmarket.lv, www.e-darbs.lv, visi darbi.lv utt.);

* Nodarbinātības valsts aģentūra (var interesēties uz vietas vai Nodarbinātības valsts aģentūras vakanču datubāzē <http://www.nva.gov.lv/>);
* Personāla atlases kompānijas;
* Individuāla kontaktēšanās ar darba devējiem un viņu mājaslapu vakanču sadaļu izpēte (reizēm uzņēmumi vakances neizsludina publiski, bet publicē tikai savā mājaslapā);
* Radi, draugi, paziņas, kuriem var būt informācija par Tev piemērotu vakanci.

1. **Darba sludinājums.**

Darba likuma 32.pants. Darba sludinājumā norāda:

1) darba devēja — fiziskās personas — vārdu un uzvārdu vai juridiskās personas nosaukumu (firmu) un reģistrācijas numuru, vai tā personāla atlases uzņēmuma nosaukumu (firmu) un reģistrācijas numuru, kurš darba devēja uzdevumā novērtē pretendentu piemērotību un veic atlasi;

2) attiecīgā amata darba algas kopējās mēneša vai gada summas bruto vai paredzēto stundas tarifa likmes samaksas amplitūdu;

3) svešvalodas prasmes nepieciešamības pamatojumu.

-Darba sludinājums (darba devēja paziņojums par brīvajām darba vietām) nedrīkst attiekties tikai uz vīriešiem vai tikai uz sievietēm, izņemot gadījumu, kad piederība pie noteikta dzimuma ir attiecīgā darba veikšanas vai attiecīgās nodarbošanās objektīvs un pamatots priekšnoteikums.

-Darba sludinājumā aizliegts norādīt vecuma ierobežojumus, izņemot gadījumu, kad saskaņā ar likumu personas noteiktā vecumā nedrīkst veikt attiecīgu darbu.

- Darba sludinājumā aizliegts norādīt konkrētas svešvalodas prasmi, izņemot gadījumu, kad tā pamatoti nepieciešama darba pienākumu veikšanai.

-Svešvalodas prasme nav uzskatāma par pamatoti nepieciešamu darba pienākumu veikšanai, ja darbs saistīts ar preču ražošanu, pakalpojumu sniegšanu vai citām darbībām Latvijas iekšējā tirgū.

-Šo noteikumu var neattiecināt uz tādiem darbiem Latvijas iekšējā tirgū, kur svešvalodas prasme ir attiecīgā darba veikšanas vai attiecīgās nodarbošanās objektīvs un pamatots priekšnoteikums, tai skaitā ja darba izpilde ir saistīta ar ārvalstīm.

-Ja strīda gadījumā darbinieks norāda uz apstākļiem, kas varētu būt par pamatu viņa tiešai vai netiešai diskriminācijai uz valodas pamata, darba devēja pienākums ir pierādīt, ka atšķirīgās attieksmes pamatā ir objektīvi apstākļi, kas nav saistīti ar darbinieka valodas prasmi, vai arī to, ka noteiktas valodas prasme ir attiecīgā darba veikšanas vai attiecīgās nodarbošanās objektīvs un pamatots priekšnoteikums.

1. **Patstāvīgais darbs:** **Sludinājums izvēlētajai profesijai.**

* Uzraksti sludinājumu izvēlētajai profesijai.  
    
  Atrodi kļūdas klasesbiedra sagatavotajā sludinājumā.

1. **Pirmais iespaids un CV.**

Darba Likuma 33.pants. Darba intervija

1. Darba intervija ir darba devēja sagatavota mutvārdu vai rakstveida aptauja pretendenta piemērotības novērtēšanai.
2. Darba intervijā nav pieļaujami tādi darba devēja jautājumi, kas neattiecas uz paredzētā darba veikšanu vai nav saistīti ar pretendenta piemērotību šim darbam, kā arī jautājumi, kas ir tieši vai netieši diskriminējoši, it īpaši jautājumi par:

\* grūtniecību;  
\* ģimenes vai laulības stāvokli;  
\* reliģisko pārliecību vai piederību pie kādas reliģiskās konfesijas;

\* nacionālo vai etnisko izcelsmi;  
\* piederību pie kādas politiskās partijas, darbinieku arodbiedrības vai citas sabiedriskās organizācijas;  
\* svešvalodu zināšanām, ja tām nav būtiskas nozīmes darba pienākumu veikšanā.

1. **Darba attiecību uzsākšana.**

Darba likuma 36.pants. Veselības pārbaude.

* Pirms darba līguma noslēgšanas darba devējs var pieprasīt, lai Tu veic veselības pārbaudi, kas viņam ļautu pārliecināties, ka esi piemērots darba veikšanai;
* Darba devējam jāsedz izdevumi, kas saistīti ar šo veselības pārbaudi .

1. **Darba likuma 11.nodaļa Darba līguma noslēgšana.**

Gatavojot darba līgumu, darba devējs Tev var prasīt:

• uzrādīt personu apliecinošu dokumentu;

• iesniegt citus dokumentus tiesību aktos paredzētajos gadījumos . Piemēram, atsevišķos gadījumos var pieprasīt uzrādīt valsts valodas prasmi apliecinošus dokumentus;

• uzrādīt dokumentus, kas apliecina Tavu izglītību vai profesionālo sagatavotību, ja darba veikšanai nepieciešamas īpašas zināšanas vai prasmes, piemēram, autovadītājiem.

**PROJEKTA DARBS:**

1. Izdomāt ar ko uzņēmums darbosies, kādu darbības veidu izvēlēsies.
2. Kādi darbinieki būs nepieciešami, viņu rakstura īpašības, prasmes, izglītība.
3. Sagatavot uzņēmuma logo.
4. Izveidot sludinājumu.
5. Sagatavot intervijas jautājumus.
6. Noformēt līgumu.
7. Aprēķināt algu.